2020. gada 18. jūnijā Rīkojums Nr. 319

Rīgā (prot. Nr. 41 10. §)

**Par valsts nekustamā īpašuma "Ezernieki" Kastuļinas pagastā, Aglonas novadā, nodošanu Aglonas novada pašvaldības īpašumā**

1. Atļaut Finanšu ministrijai saskaņā ar Publiskas personas mantas atsavināšanas likuma 42. panta pirmo daļu un 43. pantu nodot bez atlīdzības Aglonas novada pašvaldības īpašumā valstij piederošo nekustamo īpašumu "Ezernieki" (nekustamā īpašuma kadastra Nr. [6072 001 0041](https://www.kadastrs.lv/properties/4901208749?options%5Borigin%5D=property)) – zemes vienību (zemes vienības kadastra apzīmējums [6072 001 0326](https://www.kadastrs.lv/parcels/4900119497?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) 2,01 ha platībā, tai skaitā meža zemi 0,58 ha platībā (adrese – Kastuļinas pagasts, Aglonas novads), un divas būves (būvju kadastra apzīmējumi [6072 001 0012 003](https://www.kadastrs.lv/buildings/2400037843?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas) un [6072 001 0012 004](https://www.kadastrs.lv/buildings/2400037844?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas)) (adrese – "Mežrozes", Muša, Kastuļinas pagasts, Aglonas novads) – Kastuļinas pagastā, Aglonas novadā, kas ierakstīts zemesgrāmatā uz valsts vārda Finanšu ministrijas personā (turpmāk – nekustamais īpašums).

2. Aglonas novada pašvaldībai:

2.1. nekustamo īpašumu (izņemot meža zemi) saskaņā ar likuma "Par pašvaldībām" 15. panta pirmo daļu izmantot pašvaldības autonomo funkciju īstenošanai;

2.2. nekustamā īpašuma sastāvā esošo meža zemi saskaņā ar Meža likuma 44. panta ceturtās daļas 2. punkta "c" apakšpunktu un likuma "Par pašvaldībām" 15. panta pirmās daļas 2. punktu izmantot pašvaldības autonomās funkcijas īstenošanai – parku ierīkošanai un uzturēšanai.

3. Aglonas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 2. punktā minēto funkciju īstenošanai.

4. Aglonas novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. norādīt, ka īpašuma tiesības nostiprinātas uz laiku, kamēr Aglonas novada pašvaldība nodrošina šā rīkojuma 2. punktā minēto funkciju īstenošanu;

4.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

6. Atļaut Aglonas novada pašvaldībai par saviem finanšu līdzekļiem nojaukt šā rīkojuma 1. punktā minētās būves, lai īstenotu šā rīkojuma 2.1. apakšpunktā minētās funkcijas, un pēc būvju nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.

Ministru prezidents A. K. Kariņš

Finanšu ministrs J. Reirs